CELEX: 32011D0403
Language: hu
Date: 2011-07-07 00:00:00
Title: 2011/403/EU: A Bizottság végrehajtási határozata ( 2011. július 7. ) a 2010/221/EU határozat II. és III. mellékletének az Egyesült Királyságot illetően a bakteriális vesebetegségre vonatkozó felszámolási program visszavonása, Guernsey-t illetően pedig az Ostreid herpeszvírus 1 μνarra vonatkozó felügyeleti program jóváhagyása tekintetében történő módosításáról (az értesítés a C(2011) 4770. számú dokumentummal történt)  EGT-vonatkozású szöveg

8.7.2011   
            
            
               HU
            
            
               Az Európai Unió Hivatalos Lapja
            
            
               L 180/47
            
         A BIZOTTSÁG VÉGREHAJTÁSI HATÁROZATA
   (2011. július 7.)
   a 2010/221/EU határozat II. és III. mellékletének az Egyesült Királyságot illetően a bakteriális vesebetegségre vonatkozó felszámolási program visszavonása, Guernsey-t illetően pedig az Ostreid herpeszvírus 1 μνarra vonatkozó felügyeleti program jóváhagyása tekintetében történő módosításáról
   (az értesítés a C(2011) 4770. számú dokumentummal történt)
   (EGT-vonatkozású szöveg)
   (2011/403/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozat (2) engedélyezi egyes tagállamoknak, hogy bizonyos betegségek behurcolásának megakadályozására forgalombahozatali és behozatali korlátozásokat vezessenek be az említett állatok szállítmányaira, amennyiben bizonyították, hogy országuk területe, illetve annak egyes körülhatárolt területei mentesek az említett betegségektől, vagy felszámolási, illetve felügyeleti programot indítottak ilyen mentesség elérésére.
            
         
               (2)
            
            
               A 2010/221/EU határozat II. melléklete a bakteriális vesebetegséget illetően Nagy-Britanniát jelenleg az Egyesült Királyság jóváhagyott felszámolási programmal rendelkező területeként tünteti fel.
            
         
               (3)
            
            
               Az Egyesült Királyság bejelentette, hogy vissza szándékozik vonni a felszámolási programot. Az említett tagállam által a bakteriális vesebetegség egyesült királyságbeli ellenőrzésére hozott intézkedések részletes újbóli vizsgálatát követően azt a következtetést lehetett levonni, hogy a programban előírtakkal ellentétben többé nem helyénvaló korlátozni az egyes tenyésztett víziállatok Egyesült Királyságba történő szállítását. Következésképpen az Egyesült Királyságot törölni kell a 2010/221/EU határozat II. mellékletében a bakteriális vesebetegséget illetően jóváhagyott felszámolási programokkal rendelkező területek jegyzékéből.
            
         
               (4)
            
            
               A 2010/221/EU határozat III. melléklete az Ostreid herpeszvírus 1 μνart (OsHV-1 μνar) illetően Nagy-Britannia és Észak-Írország területének egyes részeit jelenleg az Egyesült Királyság jóváhagyott felügyeleti programmal rendelkező területeiként tünteti fel. Az Egyesült Királyság Guernsey területét illetően az OsHV-1 μνarra vonatkozóan felügyeleti programot nyújtott be. A felügyeleti program célja, hogy kimutassa Guernsey azon területeinek vírusmentességét, melyeken nem észlelték az OsHV-1 μνar jelenlétét, valamint, hogy megakadályozza a vírus behurcolását az említett területekre. A felügyeleti program tartalma megegyezik a 2010/221/EU határozat III. mellékletében már jóváhagyott és felsorolt felügyeleti programokéval.
            
         
               (5)
            
            
               Az elmúlt két évben nem mutatták ki, hogy növekedett volna a mortalitás Guernsey-n a csendes-óceáni osztrigákat tartó gazdaságokban és átmosóterületeken. Az Egyesült Királyság által szolgáltatott információk szerint a csendes-óceáni osztrigákkal foglalkozó vállalkozók 2010 áprilisától önkéntes tilalmat alkalmaznak a csendes-óceáni osztrigák Guernsey-be történő szállítására. Az említett információ arra utal, hogy Guernsey mentes az OsHV-1 μνar vírustól. Jóvá kell hagyni a szállítási korlátozásokat az adott területen a csendes-óceáni osztrigák egészségügyi státusának védelme érdekében.
            
         
               (6)
            
            
               A Guernsey-re vonatkozó felügyeleti programot ezért jóvá kell hagyni, és Guernsey-t fel kell venni a 2010/221/EU határozat III. mellékletében szereplő jegyzékbe.
            
         
               (7)
            
            
               A 2010/221/EU határozatot emiatt ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat II. és III. melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. július 7-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 98., 2010.4.20., 7. o.
   
      MELLÉKLET
      „
            II. MELLÉKLET
            
               A tenyésztett víziállatokban előforduló egyes betegségek felszámolására irányuló programokkal rendelkező és a 2006/88/EK irányelv 43. cikke (2) bekezdésével összhangban e betegségek elleni küzdelemre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        Jóváhagyott nemzeti intézkedéssel rendelkező területek földrajzi határainak megállapítása
                     
                  
                        Bakteriális vesebetegség (BKD)
                     
                     
                        Finnország
                     
                     
                        FI
                     
                     
                        A terület szárazföldi részei
                     
                  
                        Svédország
                     
                     
                        SE
                     
                     
                        A terület szárazföldi részei
                     
                  
                        Fertőző hasnyálmirigy-elhalás vírus (IPN)
                     
                     
                        Svédország
                     
                     
                        SE
                     
                     
                        A terület tengerparti részei
                     
                  
         
            III. MELLÉKLET
            
               Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező és a 2006/88/EK irányelv 43. cikke (2) bekezdésével összhangban e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi határainak megállapítása (tagállamok, övezetek és területi egységek)
                     
                  
                        Ostreid herpeszvírus 1 μνar (OsHV-1 μνar)
                     
                     
                        Írország
                     
                     
                        IE
                     
                     
                        1. területi egység: Sheephaven és Gweedore Bay.
                        2. területi egység: Gweebara Bay.
                        3. területi egység: Drumcliff, Killala, Broadhaven és Blacksod Bay.
                        4. területi egység: Ballinakill és Streamstown Bay.
                        5. területi egység: Bertraghboy és Galway Bay.
                        6. területi egység: Shannon Estuary és Poulnasharry, Askeaton és Ballylongford Bay.
                        7. területi egység: Kenmare Bay.
                        8. területi egység: Dunmanus Bay.
                        9. területi egység: Kinsale and Oysterhaven Bay.
                     
                  
                        Egyesült Királyság
                     
                     
                        UK
                     
                     
                        Nagy-Britannia teljes területe, kivétel: Whitestable Bay, Kent.
                        Észak-Írország teljes területe, kivétel: Killough Bay, Lough Foyle és Carlington Lough.
                        Guernsey területe
                     
                  ”